ജനകീയാസൂത്രണ പദ്ധതികള് വരുമാന വര്ധനവിനു ഉതകുന്നതാകണം: മന്ത്രി ചിറ്റൂര്: ഓരോ കുടുംബത്തിലുള്ളവരുടെയും വരുമാന വര്ധനവിനുതകുന്നതാവണം ജനകീയാസൂത്രണ പദ്ധതികള് വിഭാവനം ചെയ്യേണ്ടതെന്ന് സംസ്ഥാന വൈദ്യുതി വകുപ്പ് മന്ത്രി കെ.കൃഷ്ണന്കുട്ടി അഭിപ്രായപ്പെട്ടു. ഇന്നലെ ചിറ്റൂര് ബ്ലോക്ക് പഞ്ചായത്ത് രജത ജൂബിലി ആഘോഷം ഉദ്ഘാടനം ചെയ്തു സംസാരിക്കുകയായിരുന്നു അദ്ദേഹം. ബ്ലോക്ക് പഞ്ചായത്ത് പ്രസിഡന്റ് വി.മുരുകദാസ് അധ്യക്ഷത വഹിച്ചു. വൈസ് പ്രസിഡന്റ് സുജാത സ്വാഗതം പറഞ്ഞു. സി.എച്ച് ഹമീദ് കുട്ടി റിപ്പോര്ട്ട് അവതരിപ്പിച്ചു. ജെ.മഹേഷ്, ബി.സിന്ധു, എന്.കെ.മണികുമാര്, എഇഇ കല പി.പ്രമോദ് എന്നിവര് പ്രസംഗിച്ചു. വീല് ചെയര്, സ്മാര്ട്ട്ഫോണ് വിതരണംപാലക്കാട് : സംസ്ഥാന വികലാംഗ ക്ഷേമ കോര്പ്പറേഷന്റെ ആഭിമുഖ്യത്തില് ഭിന്നശേഷിക്കാര്ക്കായുള്ള ഇലക്ട്രോണിക് വീല്ചെയര്, കാഴ്ച പരിമിതരായവര്ക്കുള്ള സ്മാര്ട്ട് ഫോണ് എന്നിവയുടെ വിതരണോദ്ഘാടനം കെ.പ്രേംകുമാര് എംഎല്എ നിര്വഹിച്ചു. ഒറ്റപ്പാലം ഗവ വിഎച്ച്എസ് ഫോര് ഡെഫില് നടന്ന പരിപാടിയില് മുനിസിപ്പല് ചെയര്പേഴ്സണ് കെ.ജാനകീ ദേവി അധ്യക്ഷയായി. ശുഭയാത്ര പദ്ധതിയുടെ ആദ്യഘട്ടത്തില് 20 പേര്ക്കാണ് ഇലക്ട്രോണിക് വീല്ചെയര് വിതരണം ചെയ്തത്. കാഴ്ച പദ്ധതിപ്രകാരം 19 പേര്ക്ക് സ്മാര്ട്ട് ഫോണുകള് വിതരണം ചെയ്തു. പദ്ധതികളുടെ ഉദ്ഘാടനം നാളെപാലക്കാട്: പിഎംജി സ്കൂളില് നടപ്പാക്കുന്ന ഗേള്സ് ഓണ് വീല്സ്, കരയാത്ത ബാല്ല്യം കരിയാത്ത ബാല്യം എന്നീ പദ്ധതികളുടെ ഉദ്ഘാടനം നിയമസഭാ സ്പീക്കര് എം.ബി.രാജേഷ് നാളെ വൈകുന്നേരം മൂന്നിന് നിര്വഹിക്കും.